《赠邓参军明府远游尊人蚤岁弃官隐匡岳》
明代·胡应麟

手板那能谒路傍，扁舟归兴逐浔阳。参军不恋芙蓉幕，仙尉偏宜薜荔裳。

钓倚宫亭明月近，樵穿庐岳乱云长。谁言玉树阶除畔，百尺嵯峨在庙廊。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。